JohanHeinsen/ENO huggingface dataset:
Viborger Samler, 1841-11-25
Fra Pressen er nylig udkommen og faaes hos P. C. Kabell i Viborg: Dyder og udyder i Exempler med hosføiede Sententsser og Leveregler, 1ste Deel, af Confistorialraad Bjerregaard." Bogen der er et Sidestykke til Forfatterens, i sin Tid, efter Cancelliets Anbefaling, i en Deel Almueskoler anskaffede bibelske Exempel- og Sprogsamling, er 40 Ark stor, compact trykt, og sælges hos undertegnede, for den billige Priis 1 Rbd. 3 Mk. – Denne Exempel og Sententssamling indeholder ei alene en stor Mængde af Exempler og Biographier, men er og forskjellig fra vore øvrige mindre Exempelsamlinger ved den udvalgte Skat af Tankesprog og moralske Betragtninger af ældre og nyere Forfattere, Over Bogen har vor bekjendte St. St. Blicher fældet følgende Dom: "Det er et Skrivt, ei alene i Form og Materie, det forste i sit Slags heri Danmark (Mallings store og gode Handlinger ere blot nordiske; Bjerregaard universalhistoriske). Men det er derhos saa reent moralsk, saa ægte religjenst, at det derved vorder, hvad ethvert historisk Værk burde være, i fuld Maade practisk.
Viborger Samler, 1841-11-25
Dette Skrivt har end ydermere den saare sjeldne Egenskab: at kunne fattes og føles af ethvert nogenlunde fornuftigt Jndivid i alle Samfundets Klasser, de laveste som de høieste.
Viborger Samler, 1841-11-25
At den ærværdige Forfatter har en udbredt Læsning i flere, især philosophiske, historiske, moralske, poetiske Fag, denne Fortjeneste deeler han med Mange, men med Faa den, at anvende det Lærte paa rette Steder. Det vilde være sælsomt, at dette Værk skal have faa Læsere og færre Kjøbere, hvis vi ikke kjendte de Skrivters Skjæbne, der udgaae fra jydske Officiner, og havde lang Erfaring om, at i boglige Sager er Kjøbenhavn næsten Alt, og Provindserne næsten Jntet. Jeg slutter med den Erklæring, at jeg ikke kjender nogen indholdsrigere, og i alle Retninger, ogsaa den religieuse, hensigtsmæssigere dansk Læsebog i Borgerskoler saavelsom i de lærde, end denne, hvorpaa jeg har stræbt at vække mere almindelig Opmærksomhed. Spentrup, den 1ste Novbr. 1841. S. S. Blicher.
Viborger Samler, 1841-11-27
69 Aarg.
Viborger Samler, 1841-11-27
Kongelig allern, privilegeret No. 182.
Viborger Samler, 1841-11-27
Viborg. Sito arende. Forsendes med Brevposten i Danmark og Hertugdommerne. TilstaaelseressentererLøverdagen den 27de Novemb. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-11-27
Nyeste Postefterretninger. Storbritannien og Jrland. London, den 19de Novbr. Bulletinerne om Dronningens og Kronprindsens Befindende ere ophørte; begge befinde sig meget vel. Den sidste Bulletin om Enkedronningens Befindende lyder noget mere gunstig end de foregaaende.
Viborger Samler, 1841-11-27
En Londoner-Journal meddeler en Fortælling om et den 17de, om Morgenen, anstillet Forsøg paa at stikke i Brand Bureauet for Militairdepartementet (de saakaldte Horsegaards). – Efter Bladets Beretning skal der hiin Morgen være kastet en Brandkugle ind i denne Bygnings Gaard ligefor Fødderne af en der placeret Skildvagt. Da Kuglen sprang, gav den et frygteligt Knald. Auctoriteterne synes at behandle Sagen med stor Hemmelighed; flere Personer have været i Forhør, og man har troet, at det ved denne Leilighed kunde lykkes at opdage den egentlige Anledning til Branden i Tover, dersom denne, saaledes som Nogle formene, skulde have været anlagt. Hidtil synes det, at Jntet er opdaget. At der er givet befaling til de engelske Tropper at rømme Syrien, erfares af en af Lord Aberdeen udstedet Skrivelse til Generalfelttøimesteren.
Viborger Samler, 1841-11-27
Frankerig. Paris, den 18de Novbr. Nordhæren, der sammendrages imellem Lille og Valenciennes, bestaaer af 5 Brigader. Vil man skienke de i Hovedstaden circulerende Rygter Tiltro, da er denne Hær, endnu førend den ganske er dannet, sin Opløsning nær. Paa Grund af flere fremmede Gesandters energiske Forespørgsler skulle nemlig flere Regimenter, der havde begivet sig paa Marschen til Nordgrændsen, have erholdt Contraordre. Men rimeligt er det imidlertid at antage, at der ingenlunde er Spørgsmaal om denne Armees Opløsning; kun vil Hertugen af Orleans ikke stille sig i Spidsen for denne Hær, førend man officielt har bekjendtgjort Hensigten med denne Hærs Sammentrækning. Le Temps vil endog vide, at Kong Leopold af Belgien hemmelig har forlangt, at et Observationscorps, 60,000 Md. stærkt, maatte vorde opstillet ved den belgiske Grændse.
Viborger Samler, 1841-11-27
Man er i den senere Tid tilbøielig til at antage, at Spaniens Skjebne skulde vorde afgjort paa en europæisk Congres. La Presse erklærer dog, at den i Augsb. Allg. Zeit. meddeelte Efterretning om denne Kongres's Afholdelse i Paris, i det mindste er forhastet. De store Magter, tilføier den franske ministerielle Journal, ere ikke engang endnu enige om Nødvendigheden af en saadan Congres. "Vi kunne," siger fremdeles den stenographiske Correspondent, "meddele den tilforladelige Efterretning, at Cabinetterne i London og Wien positivt have vægret sig ved at sammentræde i en Kongres for under Frankerigs Jndflydelse – at udjævne de spanske Anliggender. Det er derfor sandsynligt, at den franske Regjering indskrænker sig til at opstille en Observationshærved den spanske Grændse, og at ingen yderligere Forholdsregler tages imod Esparteros Regjering. Nogle paastaae endog, at Guizot har tilsendt den spanske Regent en Note angaaende de franske Troppers Concentrering ved Foden af Pyrenæerne. Reschid Pascha, den nye tyrkiske Gesandt ved Tuileriernes Hof, er landet i Marseille, og har derfra fortsat sin Reise til Paris.
Viborger Samler, 1841-11-27
Efterretningen om, at Hertuginden af Remours befinder sig i velsignede Omstændigheder, har udbredt Glæde i hele den kongelige Familie.
Viborger Samler, 1841-11-27
Man har i de sidste Dage lagt Mærke til hyppige Conferentser imellem Guizot og Gesandterne fra Preussen og Østerrig. Guizot skal have gjort opmærksom paa, at medens Frankerig afvæbnede til Lands og Vands, fortsatte desuagtet England sine Søndrustninger i en saadan Grad, der maatte tildrage sig den franske Regjerings Opmærksomhed, isærdeleshed nu da det lykkelige Resultat af MLeods Anliggende maa have hævet Differentsen med Nordamerica. Denne det engelske Cabinets Holdning maatte saameget mere vanskeliggjøre det franske Ministerium Stilling, som Kamrenes Session er nærforestaaende. Guizot skal have yttret det Ønske, i en Collectiv-Note at forlange en Erklæring angaaende Englands Udrustninger. Guizots Forestillinger skulle være tagne til Følge, og man vil vide, at de anførte Diplomater have desangaaende gjort Jndberetninger til deres Hoffer. Jnstructionsberetningen i Quenissets Attentat søger at godtgjøre, at dette Attentat ei kan ansees som en isoleret Act, men at det forholder sig med dette Attentat som med alle de Mordforsøg, der i de sidste 10 Aar have sat Frankerig i Bestyrtelse og Skræk. Jntet af de foregaaende Mordanslag kan tilskrives tilfældige Aarsager eller uventede Omstændigheder; de hænge derimod alle sammen med et omfattende og bestaaende Complot, – et Værk af hine Mørkets Selskaber, i hvilke de meest tøilesløse Lidenskaber uafladelig conspirere imod den bestaaende Orden og forgribe sig paa det Helligste. De Anklagede vare Ophavsmænd til eller Medskyldige ei alene i det mod Prindserne begaaede Attentat, men endog i et afskyeligt Complot, hvis Hovedformaal var at tilintetgjøre eller vende op og ned paa Regjeringen, at opægge Borgerne til at væbne sig imod den kongelige Auctoritet. – Attentatet imod Prindserne var kun en Begyndelse til den egentlige Udførelse. - Endskjøndt det vel ikke er underkastet nogen Tvivl, at saadanne hemmelige Selskaber existere, saa synes det desuagtet, at man i de Anklagedes og navnligen i den Hovedanklagede kun har bemægtiget sig meget underordnede Redskaber; om anseete og ledende Deeltagere i Complottet finder man kun hist og her svage Hentydninger; ingen anseet Mand er indviklet i Undersøgelsen.
Viborger Samler, 1841-11-27
Madam Laffarge er ankommen til Montpellier. Man erfarer, at Directeuren for Centralfængslet har erholdt befaling til at behandle hende som en simpel Forbryderske, og at undgaae Alt, hvad der kunde have Skin af Partiskhed for denne Kone. Omsider har man da erholdt officielle Efterretninger om den af Generalgouverneur Bugeaud commanderede Expeditionscolonne. Moniteuren giver følgende Beretning: "En telegraphisk Depesche melder, at den fra Oran den 13de Septbr. afmarscherede Colonne er den 5te Novbr. vendt tilbage til Mostaganem. Divisionens Sundhedstilstand er god. Colonnen har to Gange slaaet Emirens Rytteri og flere fiendtlige Stammer, og seiret i flere Smaafegtninger. Den har erobret og ødelagt Staden, og Fortet Saida og sluttet et Forbund med 5 af Ørkenens Stammer, hvis Rytteri har i 3 Dage ledsaget Colonnen og understøttet den i Kampen imod Hacherne, en mægtig Stamme, der fegter for Abdel Kader.
Viborger Samler, 1841-11-27
Spanien. Under 17de Novbr. meldes fra Paris, at Espartero har fortsat sin Reise i Retning af Lerida, Deraf slutter man med Bestemthed, at han anseer sin Nærværelse i Barcelona for nødvendig, og virkelig meldes der, at han med det allerførste vil i Spidsen af 10 Batailloner holde sit Jndtog i Staden. Espartero skal have fattet den Beslutning at optræde med den største Kraft imod Juntaerne og en Deputation fra Nationalgarden i Madrid skal i saa Henseende have tilbudet sin virksomste Understøttelse.
Viborger Samler, 1841-11-27
Paris, den 18de Novbr. Moniteuren melder, at to Jnsurgent=Stabsofficerer ere den 9de skudte efter Krigsretsdom i Madrid. Jurbano har i Bilbao ladet skyde en Præst. J et Manifest af 9de Novbr. dadler Espartero i energiske Udtryk det Forefaldne i Barcelona, og truer Ophavsmændene med hurtig og streng Straf. Van Halen staaer endnu udenfor Barcelona. De tvende, fra Toulon afseilede Linieskibe ere ankomne til Barcelona, hvor man mener, at Espartero den 26de Novbr. vil holde sit Jndtog i Staden.
Viborger Samler, 1841-11-27
Efter Privatskrivelser fra Madrid er det bestemt, at Cortesforsamlingen atter skal samles den 20de Decbr. Sammenkaldelsesdecretet ventes om nogle Dage. Man forsikkrer, at General Sedane er istedet for v. Halen udnævnt til Generalcapitain af Catalonien.
Viborger Samler, 1841-11-27
Orienten. Fra Constantinopel meldes under 3die Novbr. at Storsultanen har tilladt den styrtede Storvezir Chosrew Pascha, der i Rodosto levede i Exil, at tage Ophold i Constantinopel.
Viborger Samler, 1841-11-27
Natten imellem den 27de og 28de Octbr. mærkede man atter i Constantinopel 3 ubetydelige Jordstød, og Natten imellem den 31te Octbr. og 1ste Novbr. et stærkt Jordstød med orcanagtig Storm.
Viborger Samler, 1841-11-27
Jndenlandske Efterretninger.
Viborger Samler, 1841-11-27
Kjøbenhavn. J Formedelst den unge Prinds af Hessen PhillipsthalBarchfeldts Død, blev der Jntet af det til i Løverdags ansatte Hofval. Hs. Majestæt er derimod efter Bestemmelse i Tirsdag taget til Frederiksborg paa Jagt. Under sit Ophold der agter Hs. Maj. at tage til Frederiksværk, for at besee de derværende Kanon-, Krudt- og andre Fabrikker. Overtøimesteren i Danmark, Oberstlieut. v. Wedelfeldt, der er Administrator for Frederiksværk og Gods, er tillagt Ordre om at være tilstede og forevise Hs. Maj. samtlige Fabrikker.
Viborger Samler, 1841-11-27
Hs. K. H. Kronprindsen er, efter modtagen Efterretning, ankommen til Stralsund først i Søndags Formiddag Kl. 11 1/2. (Bl. T.)
Viborger Samler, 1841-11-27
Under 21de d. M. har Hans Majestæt i Overeensstemmelse med Forordn. af 15de Mai 1834 allernaadigst udnævnt for de næste 6 Aar fra 1841 til 1846 incl. 1) Til Medlemmer af Provindsialstænder-Forsamlingerne for Sjællands, Fyens og Lollands-Falsters Stifter samt Jsland og Færøerne: blandt Grundeierne: Geheimeconferentsraad Grev Moltke til Aagaard, Kammerherre Grev Lerche til Grevskabet Lerchenborg, Kammerherre Grev Ahlefeldt-Laurvig til Grevskabet Langeland, Etatsraad Borgermester Steenfeldt i Helsingøer; af Geistligheden: Biskop over Sjællands Stift Dr. Theol. Mynster, Provst for Langeland Provstie Plesner; for Universitetet: Professor Jur Larsen, for Jsland og Færøerne: Etatsraad Geheimearchivarius Finn-Magnusen, Etatsraad og Byfoged Johnsen i Middelfart, Amtmand over Ringkjøbing Amt Tillisch. 2) Til Medlemmer af Provindsialstænder-Forsamlingerne for Nørre-Jylland, blandt Grundeierne: Kammerherre Grev Frys til Grevskabet Frysenborg, Stiftamtmand over Aarhuus Stift Rosenørn, Kammerherre C. F. O. Benzon, Justitsraad Borgermester Estrup i Kolding; af Geistligheden.
Viborger Samler, 1841-11-27
Biskop over Ribe Stift T. Müller, Stiftsprovst Schjødte, for Universitetet: Professor Jur. Larsen. J Sagen Justitsraad Blechingberg contra Arrestanterne Graveur Peter Christian Mønster, Candidatus philologi & philssophiæ Adolph Frederik Mønster samt Spisevært og Kattuntrykker Peter Emil Ryding (Etatsraad Salicath), der tiltaltes for at have nægtet Landets Love og Øvrighedens Befalinger Lydighed og været disse overhørige ved at have holdt løv stridige Religionsforsamlinger, administreret de kirkelige Sacrammenter og stiftet flere Giendøber=Menigheder her i Landet, er den 23de Novbr. afsagt følgende Dom: Peter Christian Mønster, Cand. philosophiæ Adolph Frederik Mønster og Peter Emil Ryding bør bøde til Kjøbenhavns Fattigvæsens Hovedkasse, de tvende Forste hver 60 Rbd. Sølv og den Sidste 30 Rbd. Sølv. J Henseende til Actionens Omkostninger bør Lands-Over samt Hof- og Stadsrettens Dom ved Magt at stande.
Viborger Samler, 1841-11-27
J Salarium til Justitsraad Blechingberg for Høiesteret betale de Tiltalte, een for alle og alle for een, 50 Rbd. Sølv. (Bl. T.)¬
Viborger Samler, 1841-11-27
J Ved en i Mandags i Hof- og Stadsretten afsagt Dom er Adresseavisens Redacteur, Hr. Jetsmark, bleven tilkjendt en Mulct af 50 Rbd. og - 1 Aars Censur. Den uskyldige Adresseavis er derfor nu udkommet med det velbekjendte "Maa trykkes." Sagen dreiede sig som bekjendt om de saakaldte "Slynge Vers, som hvis Forfatter Hr. Jetsmark under Sagen producerede en Mand fra Nyboder ved Navn Davidsen, skjøndt Rygtet nævnede en Anden sammestedsboende.
Viborger Samler, 1841-11-27
J disse Dage er udkommet et Portrait af Orla Lehmann. Det er malet af vor bekjendte duelige Portraiteur Monies, og han har naturtro giengivet Lehmanns ædle, rolige aabne Træk. Afsætningen har og været saa rivende, at flere Boghandlere alt have udsolgt deres Forraad.
Viborger Samler, 1841-11-27
Hr. Jørgensen Jomtou, af hvis ivrige Farvel til mit Fødeland vi i sin Tid gave en Prøve, har sandsynligviis ei kunnet modstaae sin Hjemvee; thi i Mandags er han atter retourneret.
Viborger Samler, 1841-11-27
Ved en den 20de Januar 1764 oprettet og den 11te Mai f. A. confirmeret Fundats, har daværende Justitsraad og Raadmand Nissen og Hustru, Eva Cathrine Pechule, skænket Glostrup og Vallensbek Kirkers Jndkomster til 10 eller flere fattige Børns Underholdning og dernæst yttret det Haab, at Kjøbenhavns Magistrat, til hvem de overdrog den dem tilkommende Kaldsret til Vallensbek Sognekald, om nogle af Fundatorernes Paarørende, som dertil vare beqvemme og værdige, skulde ønske at blive ansatte i dette Embede, da vilde tage dem fremfor Andre i Consideration. Som Følge heraf har saavel Kjøbenhavns Magistrat, saalænge denne havde Kaldsretten, som senere Kongen ved Besættelsen af bemeldte Kald taget Hensyn til Fundatorernes Slægtninge. Den under 22de De til Sognepræst i Ballensbek allernaadigst udnævnte Catechet C. F. Stub er en Dattersøn af Testatricens Brøder. (Bl. T.)¬
Viborger Samler, 1841-11-27
J Torsdags kom "Dagen" kun ud med et Halvark formedelst et indtruffet Uheld, som det heed. Dette Uheld skal have bestaaet deri, at Hr. Prof. Sibbern havde indsendt en lang Artikel, en Appellation til Folket mod en Høiesteretsdom, hvilken Censor fandt sig beføiet til at stryge. Det maa, som "Fædrelandet siger, rigtignok være ubehageligt for ham, der selv fra Adresseavisens og andre Katbedre har parenteret over vor fortrinlige Trykkefrihedstilstand. Ham der ikke havde fundet andet at udsætte paa den end at vi havde formegen" Trykkefrihed. Han har jo lovet selv at vise hvorledes man skulde skrive, og rost sig af aldrig at have været generet af de bestaaende Love. "Fædrelandet giver ham den Trøst, at Jntet kan være behageligere for en Mand, end at hans Erfaring ratihaberer hans Theori, og at Hr. Professorens meest yndede Axiomer er jo det, at der raader en Remesis over al Menneskets Virken og Tragten, saa at man ofte bliver barberet med den samme Kniv hvormed man nys har raget Andres Hager. Denne Sætning har altsaa for Hr. Sibberns egen Erfaring nu bestyrket sig; vor Trykkefrihedslovgivning har krævet sin varmeste Lovtaler, til Offer, det heldbeskikkede Mønster for alle loyale Publicister er kommen paa Censors sorte Tavle. Et af de følgende Nr. af "Dagen" har forresten en Artikel af Hr. Professoren af ovenomtalte Jndhold, saa Enhver, der maatte føle Kald dertil, vil lettelig kunne gjøre sig bekjendt dermed, dog har den destoværre vist under sin Forvandling mistet sine kosteligste Steder.
Viborger Samler, 1841-11-27
Tvende døvstumme Snedkere have i denne Tid fuldendt en Kunst-Mahogni=Secretair, paa hvis Forfærdigelse de have anvendt c. 70 Uger. De have erholdt kgl. Tilladelse til at bortspille den i Lotteriet, og da Omkostningerne ved Forfærdigelsen have været henved 1000 Rbd. og de ei have faaet mere end 110 Sedler a 5 Rbd. afsatte af 300, opfordres Ædeltænkende til at tage Lodder, hos Forfærdigeren Rosenbek, boende i St. Kongensgade Nr. 63 2den Sal. Trækningen skeer den 18de Decbr. 7 Bestyrelsen af Bespiisningsanstalten for Trængende, der i 11 Vintre saa meget har lindret de Fattiges Nød, vil ved Begyndelsen af næste Maaned atter begynde sin velsignelsesrige Virken. Støttende sig paa de foregaaende Aars Erfaringer, saavel om Medborgeres Godtgjørelser, som om Jndretningens Gavnlighed, indbyde den Enhver til ved Bidrag ogsaa i denne Vinter, da de høie Priser paa Livets første Nødvendigheder lade befrygte en større Trang end ellers, at formilde den Elendighed, en haard Vinter foraarsager i en By som Kbhvn.
Viborger Samler, 1841-11-27
2 Forleden faldt ved Toldboden et ungt Menneske i Vandet, og vilde være druknet, hvis ikke en rask Gut, Jens Olsen, af Søe-Etatens 2den Division var sprunget ud efter ham. Efter heftige Anstrengelser lykkedes det ham at faae fat i den allerede halv Døde og bringe ham til Land, hvor han ved de i saa Tilfælde brugelige Midler lykkelig blev bragt til Live igien. Den behjertede Sømand vil i denne Tid modtage Belønningen for sin ædle Daad.
Viborger Samler, 1841-11-27
Den Auscultant Grev Schulin meddeelte Constitution til at udføre Amtmandsforretningerne i Holbeks Amter nu udløben, og Amtmand Grev Moltke har allerede fra denne Maaneds Begyndelse atter overtaget sit Embede. (Da.)
Viborger Samler, 1841-11-27
Ved den i Foraaret afbrændte Herregaard Tidemannsholms Opbyggelse, er i disse Dage det førgelige Tilfælde indtruffet, at en Mand, der kjørte Steen til Bygningen, er ved at vælte bleven formelig knuust. Der fortælles Adskilligt om Overfald, Plyndrerier &c. i Frederiksborg Egnen. Hunger og Kulde ere desværre farlige Fristere, og Frederiksborg Amt har Egne og Byer, der ikke kunne rose sig af et godt Rygte. (Frog. Av.)
Viborger Samler, 1841-11-27
Paa flere Steder i Sjælland begynder man i denne Tid med at oprette høiere Bønderskoler. Den første var i Sundbylille, Hjørlunde Sogn, og nu paatænkes der en lignende i Karledo Sogn.
Viborger Samler, 1841-11-27
J et Brev fra Viborg Egnen hedder det bl. Andet i Kbhvnsp.: "Vor Stænderdeputerede Proprietair var Deurs til Allingskovgaard forlader os i denne Tid forat overtage Bestyrelsen af Godset Bøstrup i Sielland. Vi haabe Alle, at saafremt han vedbliver at være Grundeier her i Jylland, han da vil, hvis Omstændighederne ikke gjøre ham det aldeles umuligt, møde som vor Repræsentant næste Aar i Viborg. Vi ønskede dog nu en værdig og liberal Repræsentant, baade for at udtrykke vor Egns politiske Overbeviisning og for at bøde paa den Skam der overgik os derved, at vi ved det første Stændervalg i Blinde valgte Laurs Pind, hvis intetsigende Tale og Stemme mod de constitutionelle Andragender var saa meget ærgerligere som næsten alle Sogne i Valg districtet havde petitioneret og Skattebevillingsret og besluttende Stænder. Vel have vi en høist dygtig og derhos frisindet Suppleant i Høiesteretsassessor Bruun, men da han skal have i Sinde at møde som Deputeret for Molboerne, der ogsaa have constitutionelle Sympathier, kunde vi let komme tilkort ogsaa næste Gang, hvis Hr. van Deurs resignerede."J "Rand. Av." læses følgende Linier, der har til Overskrift: "J Anledning af Fædrelandets Tyggen og Drøvtyggen af det rømmelingske Rescript af 9de Novbr. 1841, Fædreland." Det er sandt, Du af Mog gjør Elephant. Har Du ei Andet at fortælle, Da sæt Dig ned at Æbler skrælle.
Viborger Samler, 1841-11-27
Handels=Efterretninger. London, den 19de Novbr. Tolden paa engelsk Hvede er 23 s. 8 d. Londonergjennemsnitspriser den 16de Novbr.: Hvede, 69 S. 4 d. Byg, 34 S. 3 d.; Havre, 22 S. 11 d.; Rug, 38 S. 11 d.; Erter, 43 S. 7 d. Kjøbenhavn, den 23de Novbr. J Norge er Rug stegen betydeligt, og for østersøiske Varer er betalt 4 Sp. pr. Td. J Stockholm ere flere Partier Rug solgte til omtrent 18 Rd. Ra. pr. sv. Tde. Da man i Sverrig sporer megen Mangel paa denne Kornart, der selv til høie Priser neppe er af erholde, er Spørgsmaalet for Øieblikket, om ikke Armeen og de offentlige Anstalter kunne forsynes med Brød af Deel Byg og 2/3 Deel Rug; en saadan Foranstaltning mindes vi ogsaa her i Kjøbenhavn i Aarene 18041806 at være bleven truffen. Jøvrigt kan man hos os for Øieblikket kjøbe Rug noget billigere, saaledes er østersøisk Rug af 118120 s. holl. Vægt bleven solgt til 77 1/2 Rbd. pr. Td. fortoldet, for ny dansk Rug af 12 22 og derover er betalt 66 1/2 Rbd. pr. Tde. og til at modtage til Foraaret i Provindserne 6 Rbd. – Bedre Hvedeforter ere her næsten ikke at erholde, og selv de af ringere Qvalitet betales med 7 3/4 Rbd. pr. Tde. – Bog af god Qualitet er her mere søgt til de sidste Priser, og for Havre betaler man for gode Vare til Modtagelse til Foraaret 3 Mk. 8 s. H. Bco. pr. Tde - Desværre findes her ingen, hvad man egentlig kan kalde store Kornhandlere eller solide Kornspeculanter, saaledes som i Hamborg, og vi maae som en Følge heraf beklage, at de Handlende der komme os i Forkjøbet, selv i Handelen med vore egne Producter. – J Handelen her hersker forøvrigt megen Stilhed, tildeels en Følge af en temporair Miscredit paa Grund af de i den senere Tid stedfundne Fallissementer. (Handt)
Viborger Samler, 1841-11-27
Fallitter høre nu til Dagens Orden. J Mandags opgave Dhrr. Grosserer Henriques og Hosekræmmer Rosenkilde i Kbhvn deres Boer til Skiftebehandling, og dersom man kan troe Rygtet, ville flere følge, hvoriblandt ogsaa nogle af vore største Huse.
Viborger Samler, 1841-11-27
Udnævnelser. Under 16de November er Cand. Philol. J. O. Espersen constitueret som Adjunct ved Metropolitanskolen. Under 20de f. M. har Hs. Majestæt allernaadigst tillagt Musikdirecteur ved Odense Borgervæbning, Organist F. Foersom, Krigsassessors Characteer. Under f. D. har Hs. Maj. allernaadigst tillagt Raadmand i Kjøbenhavn, H. P. Hansen, Ordre til at indtræde som Medlem i Directionen for Fødsels- og Pleiestiftelsen. Under 2de f. M. har Hs. Maj. allernaadigst beskikket ordineret Catechet og første Lærer ved Borgerskolen samt Aftensangsprædikant i Holbek, C. F. Stub, til Sognepræst for Vallensbek Menighed i Sjælland.
Viborger Samler, 1841-11-27
Ved Tallotteriets 1349de Trækning i Wandsbeck, den 23de November, udkom: Nr. 62. 25. 3. 73. 26.